Пеца

Пеца - планина во источниот дел на масивот Караванки, сместена на границата помеѓу Австрија и Словенија.

Планината е создадена за време на периодот тријас од варовник и доломит. Во минатото, олово и цинк се ископувале на планината Пеца, окна кои припаѓаат на рудниците Топла и Межица.  Оловно-цинковата руда се јавува во карбонатните карпи од средниот до горниот тријас. Покрај рудата, во планината под земја се откриени и неколку ретки минерали, како што се вулфенитот и калцитот. Еден рудник на планината е достапен за планински велосипедизам.

Долните падини од словенечката страна се пошумени, додека повисоките падини се дом на разновидна алпска вегетација, вклучувајќи неколку видови цвеќиња.

Во Мала Пеца била изградена планинска колиба во 1928 година, која била изгорена за време на Втората светска војна и повторно изградена во 1957 година. Во близина се наоѓа почеток на напуштена јама, наречена пештера Матјаж по кралот Матјаж,  која е историски споменик. Внатре има бронзена статуа на заспаниот крал. Статуата е дизајнирана во 1958 година од страна на скулпторот и планинар Марјан Кершич, излеана во бронза од скулпторот Франс Ротар, а поставена во пештерата во 1962 година.

 Наводи 

 Надворешни врски 

 Интернет страница на Пеца
 Пеца, панорама  

Категорија:Меѓународни планини во Европа
Категорија:Австриско-словенечка граница
Категорија:Планини на Алпите
Категорија:Планини во Словенија
Категорија:Планини во Австрија